Carrie Lam
Carrie Lam Res apud Vicidata repertae: Nativitas: 13 Maii 1957; British Hong Kong Patria: Res publica popularis Sinarum, Britanniarum Regnum, British Hong Kong Nomen nativum: Cheng Yuet-ngor Familia Genitores: Cheng Ah-mo; Coniunx: Siu-Por Lam Carrie Lam seu Lam Cheng Yuet-ngor, litteris Sinicis 林鄭月娥 (Hongcongi nata die 13 Maii 1957) est politica Sinarum. Orta e familia urbis Zhoushan nativa, Cheng Yuet-ngor alumna est universitatum Hongkongensis et Cantabrigiensis. Maritum Lam Siu-por mathematicum Cantabrigiae primum cognovit. Apud tabularium vectigalium aliasque regiminis Hongcongensis partes operam dedit, territorio his annis sub imperio Britannico recto. Directrix legationis oeconomicae et commercialis Hongcongensis(en) Londinii constitutae annis 2004–2006 meruit. Die 1 Iulii 2007 secretaria ab evolutione iuxta exsecutivum principem Donaldum Tsang facta est, die 1 Iulii 2012 secretaria ab administratione iuxta Leung Chun-ying. Quod officium die 12 Ianuarii 2017 recusavit candidatamque se proposuit ad dignitatem principis exsecutivi. Comitiis die 26 Martii 2017 habitis victrix reportata est.